Viešojo sektoriaus subjektų finansinių ataskaitų rinkinių konsolidavimo metodikos

8 priedas

**NEDERINAMŲ OPERACIJŲ, ATLIEKAMŲ DARANT DVEJYBINĮ ĮRAŠĄ, GRUPĖS IR DUOMENŲ ĮVEDIMO FORMŲ SĄRAŠAS**

**Nederinamų operacijų, atliekamų darant dvejybinį įrašą, grupės**

| **Kodas** | **Pavadinimas** | **Paaiškinimas** |
| --- | --- | --- |
| E13 | Finansavimo sumos | Šioje grupėje teikiama informacija apie finansavimo pajamas, panaudotas finansavimo sumas, sukauptų finansavimo pajamų pasikeitimą, finansavimo sumų, gautų iš valstybės, savivaldybės biudžetų, kitų šaltinių (VSS), pergrupavimą per ataskaitinį laikotarpį. Ši informacija nėra derinama su kitais VSS, nes finansavimo pajamos gali būti pripažįstamos kitais laikotarpiais negu gaunamos finansavimo sumos. Pvz., kai gaunamos finansavimo sumos ilgalaikiam materialiajam turtui įsigyti, finansavimo pajamos pripažįstamos, kai pripažįstamos nusidėvėjimo sąnaudos. Teikiant informaciją turi būti nurodomas VSS, kuris yra pirminis finansavimo teikėjas. Teikiant informaciją apie finansavimo pajamas iš valstybės biudžeto per ataskaitinį laikotarpį kaip pirminis finansavimo teikėjas turi būti nurodomas valstybės iždas. Teikiant informaciją apie finansavimo pajamas iš savivaldybių biudžetų per ataskaitinį laikotarpį kaip pirminis finansavimo teikėjas turi būti nurodomas atitinkamos savivaldybės iždas. Teikiant informaciją apie finansavimo pajamas iš kitų šaltinių per ataskaitinį laikotarpį kaip pirminis finansavimo teikėjas turi būti nurodomas atitinkamas mokesčių ir išteklių fondas (išskyrus valstybės iždą) arba kitas VSS, kuris iš savo pajamų suteikė finansavimą kaip pirminis finansavimo sumų teikėjas. Teikdami informaciją apie gautų finansavimo sumų iš kitų šaltinių likutį ataskaitinio laikotarpio pabaigoje VSS turi detalizuoti likutį pagal tikslinę paskirtį ir pirminius finansavimo sumų teikėjus, partneriu nurodydami VSS, kuris yra pirminis finansavimo sumų teikėjas, ir bendrą gautų finansavimo sumų sumą, kuri gauta iš ne VSS.Sukauptų finansavimo pajamų sumažėjimas per ataskaitinį laikotarpį rodomas su „+“ ženklu, o padidėjimas – su „–“ ženklu. Gautų finansavimo sumų per ataskaitinį laikotarpį pergrupavimo padidėjimas rodomas su „+“ ženklu, o sumažėjimas – su „–“ ženklu.Šioje grupėje teikiama informacija apie išankstinius apmokėjimus, kurie buvo atlikti įstaigoms, ataskaitiniais metais tapusioms VSS arba praradusioms VSS statusą. Teikiant informaciją turi būti nurodomas VSS, kuriam buvo atlikti išankstiniai apmokėjimai VSS pavedimams vykdyti. |
| E38 | Išankstinių apmokėjimų ir gautinų sumų nuvertėjimas | Informaciją teikia tik tie VSS, kurie ataskaitiniu laikotarpiu apskaitoje registravo gautinų sumų ir išankstinių apmokėjimų kitiems VSS nuvertėjimą. Teikiama informacija apie su gautinomis sumomis ir išankstiniais apmokėjimais kitiems VSS susijusį nuvertėjimą. |
| E39 | Atidėjiniai | Teikiama informacija apie apskaitoje registruotus atidėjinius dėl įsipareigojimų (išmokų) kitiems VSS. Pvz., tikėtina, kad VSS turės sumokėti baudą už aplinkos teršimą Valstybinei mokesčių inspekcijai. Kadangi yra didelė tikimybė, kad VSS turės ateityje sumokėti baudą ir įsipareigojimo suma gali būti patikimai įvertinta, tai apskaitoje registruojamas atidėjinys. Kadangi bauda bus mokama kitam VSS, tai informaciją apie šį atidėjinį VSS turi pateikti nederinamų operacijų, atliekamų darant dvejybinį įrašą, duomenų įvedimo formose. |
| E40 | Finansinis turtas | Informaciją teikia tie VSS, kurie per ataskaitinį laikotarpį suteikė kitiems VSS (gavo iš kitų VSS) paskolų, išleido kitiems VSS (įsigijo iš kitų VSS) iždo vekselių, obligacijų ar kitų ne nuosavybės vertybinių popierių. Taip pat rodomas iš kito VSS gautų ilgalaikių paskolų pergrupavimas į einamųjų metų dalį, išleistų ilgalaikių iždo vekselių ir ilgalaikių obligacijų pergrupavimas į einamųjų metų dalį (sumažėjimas per ataskaitinį laikotarpį rodomas su „–“ ženklu, o padidėjimas – su „+“ ženklu).Duomenų įvedimo formose D-E40-A-ZF „Investicijų, laikomų iki išpirkimo, eliminavimo informacijos duomenų įvedimo forma“, D-E40-B-ZF „Išleistų vekselių ir gautų paskolų eliminavimo informacijos duomenų įvedimo forma“, D-E40-C-ZF „Kitų ne nuosavybės vertybinių popierių (laikomų iki išpirkimo) eliminavimo informacijos duomenų įvedimo forma“, D-E40-D-ZF „Kitų ne nuosavybės vertybinių popierių eliminavimo informacijos duomenų įvedimo forma“, D-E40-E-ZF „Investicijų, laikomų parduoti, eliminavimo informacijos duomenų įvedimo forma“, D-E40-F-ZF „Išleistų obligacijų, apskaitomų tikrąja verte, eliminavimo informacijos duomenų įvedimo forma“ teikiama informacija apie pasikeitimus, susijusius su gautu iš kitų VSS (suteiktu kitiems VSS) finansiniu turtu per ataskaitinį laikotarpį, balansinėse sąskaitose.Duomenų įvedimo formoje D-E40-G-ZF „Finansinės ir investicinės veiklos pajamų ir sąnaudų eliminavimo informacijos duomenų įvedimo forma“ teikiama informacija apie pasikeitimus, susijusius su gautu iš kitų VSS (suteiktu kitiems VSS) finansiniu turtu per ataskaitinį laikotarpį, užregistruotus 7, 8 kl. sąskaitose. Teikiamos pajamos (sąnaudos), susijusios su pasikeitimais duomenų įvedimo formose D-E40-A-ZF–D-E40-F-ZF. |
| E41 | Nerealizuotas pelnas (nuostolis): atsargos | Informaciją teikia tik tie VSS, kurie nuo metų, nuo kurių VSS pradėjo taikyti VSAFAS, sausio 1 d. iš kitų VSS įsigijo atsargų, kurias kitas VSS pardavė su pelnu (nuostoliu), ir per ataskaitinį laikotarpį VSS šias atsargas nurašė, įvertino atsargų grynąją realizavimo verte, pardavė atsargas ar užregistravo kitas su atsargomis susijusias operacijas.Pavyzdys:VSS „A“ apskaitoje ataskaitiniais metais registruotų atsargų įsigijimo savikaina – 1000 eurų, sukauptas atsargų nuvertėjimas – 300 eurų. Tarkime, kad:1) Šias atsargas ataskaitiniais metais VSS „A“ pardavė VSS „B“ už 800 eurų. Sudarant konsoliduotąsias finansines ataskaitas (toliau – KFAR), turi būti eliminuojamos tiek pirkimo, tiek pardavimo tarp VSS operacijos. Todėl derinti VSS „A“ tarpusavio operacijų derinimo įvedimo formose teikia sumos, kuri buvo gauta už parduotas atsargas, detalizavimo duomenis ir VSS „B“ teikia atsargų įsigijimo savikainos pagal atsargų rūšis detalizavimo duomenis. 2) Ataskaitiniais metais VSS „B“ nurašė ataskaitiniais metais pirktas iš VSS „A“ atsargas į sąnaudas.Sudarant KFAR, atsargos turėtų būti rodomos taip, lyg atsargas toliau į apskaitą trauktų VSS „A“ (nebūtų įvykęs pardavimas tarp VSS). Todėl VSS „B“ turi pateikti informaciją apie vėlesnes su atsargų apskaita susijusias operacijas (pvz., atsargų nurašymas, perdavimas, pardavimas, nuvertėjimas) taip, kaip jis jas užregistravo savo apskaitoje teikdamas duomenų įvedimo formose informaciją apie atsargų nerealizuoto pelno atkūrimą (VSAKIS šios operacijos turi būti atkuriamos), taip pat turi pateikti informaciją, kaip tokia pati informacija turėtų būti užregistruota, jeigu atsargos nebūtų buvusios parduotos (naudojant pardavimo metu VSS „A“ pateiktą informaciją), t. y. kokia operacija būtų užregistruota, jeigu atsargas būtų toliau apskaitoje rodęs VSS „A“, teikdamas duomenų įvedimo formose informaciją apie grupės atsargų nerealizuoto pelno registravimą.Pagal nurodytą pavyzdį VSS „B“ turėtų pateikti duomenų įvedimo formose informaciją apie atsargų nerealizuoto pelno atkūrimą, nurodydamas informaciją apie tai, kaip VSS „B“ apskaitoje užregistravo atsargų nurašymą (VSS „B“ savo apskaitoje nurašė atsargas į sąnaudas D Sąnaudos 800 eurų, K Atsargų įsigijimo savikaina 800 eurų), ir pateikdamas informaciją apie tai, kokia operacija turėtų būti užregistruota, jeigu turtas nebūtų parduotas (D 8 Sąnaudos 700 eurų, K Atsargų įsigijimo savikaina 1000 eurų, D Atsargų sukaupta nuvertėjimo suma 300 eurų), teikdamas informaciją įvedimo formose apie grupės atsargų nerealizuoto pelno registravimą. |
| E42 | Nerealizuotas pelnas (nuostolis): nematerialusis turtas | Informaciją teikia tik tie VSS, kurie nuo metų, nuo kurių VSS pradėjo taikyti VSAFAS, sausio 1 d. yra įsigiję iš kitų VSS nematerialiojo turto, kurį kitas VSS pardavė su pelnu (nuostoliu).Pavyzdys:VSS „A“ apskaitoje ataskaitiniais metais registruoto nematerialiojo turto įsigijimo savikaina – 1000 eurų, sukaupta amortizacijos suma – 300 eurų. Tarkime, kad:1) Šį nematerialųjį turtą ataskaitiniais metais VSS „A“ pardavė VSS „B“ už 800 eurų (jei VSS „A“ nebūtų pardavęs nematerialiojo turto, tai iki ataskaitinių metų pabaigos papildomai apskaitoje dar būtų registruota 100 eurų amortizacijos suma).Sudarant KFAR, turi būti eliminuojamos tiek pirkimo, tiek pardavimo tarp VSS operacijos. Todėl derinti VSS „A“ tarpusavio operacijų derinimo duomenų įvedimo formose teikia sumos, kuri buvo gauta už parduotą nematerialųjį turtą, detalizavimo duomenis ir VSS „B“ teikia nematerialiojo turto įsigijimo savikainos pagal nematerialiojo turto rūšis detalizavimo duomenis. 2) Ataskaitiniais metais VSS „B“ nurašė ataskaitiniais metais pirktą iš VSS „A“ nematerialųjį turtą į sąnaudas (iki nurašymo sukaupta nematerialiojo turto amortizacijos suma – 50 eurų).Sudarant KFAR, nematerialusis turtas KFAR turėtų būti rodomas taip, lyg nematerialųjį turtą toliau į apskaitą trauktų VSS „A“ (nebūtų įvykęs pardavimas tarp VSS). Todėl VSS „B“ turi pateikti informaciją apie vėlesnes su nematerialiojo turto apskaita susijusias operacijas (pvz., nematerialiojo turto amortizacija, nurašymas, perdavimas, pardavimas, nuvertėjimas) taip, kaip jis jas užregistravo savo apskaitoje, teikdamas duomenų įvedimo formose informaciją apie nematerialiojo turto nerealizuoto pelno atkūrimą (VSAKIS šios operacijos turi būti atkuriamos), taip pat turi pateikti informaciją, kaip tokia pati informacija turėtų būti užregistruota, jeigu nematerialusis turtas nebūtų buvęs parduotas (naudojant pardavimo metu VSS „A“ pateiktą informaciją), t. y. kokia operacija būtų užregistruota, jeigu nematerialųjį turtą būtų toliau į apskaitą traukęs VSS „A“, teikdamas duomenų įvedimo formose informaciją apie grupės nematerialiojo turto nerealizuoto pelno registravimą.Pagal nurodytą pavyzdį VSS „B“ turėtų teikti duomenų įvedimo formose informaciją apie nematerialiojo turto nerealizuoto pelno atkūrimą, nurodydamas informaciją apie tai, kaip VSS „B“ apskaitoje užregistravo nematerialiojo turto amortizaciją (VSS „B“ nematerialiojo turto amortizacija iki nurašymo D Amortizacijos sąnaudos 50 eurų, K Nematerialiojo turto sukaupta amortizacijos suma 50 eurų) ir nematerialiojo turto nurašymą (VSS „B“ savo apskaitoje nurašė nematerialųjį turtą į sąnaudas D Sąnaudos 750 eurų, K Nematerialiojo turto įsigijimo savikaina 800 eurų, K Nematerialiojo turto sukaupta amortizacijos suma 50 eurų), ir pateikdamas duomenų įvedimo formose informaciją apie tai, kokia operacija turėtų būti užregistruota, jeigu turtas nebūtų parduotas (Amortizacija: D Amortizacijos sąnaudos 100 eurų, K Nematerialiojo turto sukaupta amortizacijos suma 100 eurų; Nurašymas: D Sąnaudos 600 eurų, K Nematerialiojo turto įsigijimo savikaina 1000 eurų, D Nematerialiojo turto sukaupta amortizacijos suma 100 eurų + 300 eurų = 400 eurų), teikdamas duomenų įvedimo formose informaciją apie grupės nematerialiojo turto nerealizuoto pelno registravimą. |
| E43 | Nerealizuotas pelnas (nuostolis): ilgalaikis materialusis turtas | Informaciją teikia tik tie VSS, kurie nuo metų, nuo kurių VSS pradėjo taikyti VSAFAS, sausio 1 d. iš kitų VSS yra įsigiję ilgalaikio materialiojo turto, kurį kitas VSS pardavė su pelnu (nuostoliu).Pavyzdys:VSS „A“ apskaitoje ataskaitiniais metais registruoto ilgalaikio materialiojo turto įsigijimo savikaina – 1000 eurų, sukaupta nusidėvėjimo suma – 300 eurų. Tarkime, kad:1) Šį ilgalaikį materialųjį turtą ataskaitiniais metais VSS „A“ pardavė VSS „B“ už 800 eurų (jei VSS „A“ nebūtų pardavęs ilgalaikio materialiojo turto, tai iki ataskaitinių metų pabaigos papildomai apskaitoje dar būtų registruota 100 eurų nusidėvėjimo suma).Sudarant KFAR, turi būti eliminuojamos tiek pirkimo, tiek pardavimo tarp VSS operacijos. Todėl derinti VSS „A“ tarpusavio operacijų derinimo duomenų įvedimo formose teikia sumos, kuri buvo gauta už parduotą ilgalaikį materialųjį turtą, detalizavimo duomenis ir VSS „B“ teikia ilgalaikio materialiojo turto įsigijimo savikainos pagal ilgalaikio materialiojo turto rūšis detalizavimo duomenis. 2) Ataskaitiniais metais VSS „B“ nurašė ataskaitiniais metais pirktą iš VSS „A“ ilgalaikį materialųjį turtą į sąnaudas (iki nurašymo sukaupta ilgalaikio materialiojo turto nusidėvėjimo suma – 50 eurų).Sudarant KFAR, ilgalaikis materialusis turtas KFAR turėtų būti rodomas taip, lyg ilgalaikį materialųjį turtą toliau į apskaitą trauktų VSS „A“ (nebūtų įvykęs pardavimas tarp VSS). Todėl VSS „B“ turi pateikti informaciją apie vėlesnes su ilgalaikio materialiojo turto apskaita susijusias operacijas (pvz., ilgalaikio materialiojo turto nusidėvėjimas, nurašymas, perdavimas, pardavimas, nuvertėjimas) taip, kaip jis jas užregistravo apskaitoje, teikdamas duomenų įvedimo formose informaciją apie ilgalaikio materialiojo turto nerealizuoto pelno atkūrimą (VSAKIS šios operacijos turi būti atkuriamos), taip pat turi pateikti informaciją, kaip tokia pati informacija turėtų būti užregistruota, jeigu ilgalaikis materialusis turtas nebūtų buvęs parduotas (naudojant pardavimo metu VSS „A“ pateiktą informaciją), t. y. kokia operacija būtų užregistruota, jeigu ilgalaikį materialųjį turtą būtų toliau į apskaitą traukęs VSS „A“, teikdamas duomenų įvedimo formose informaciją apie grupės ilgalaikio materialiojo turto nerealizuoto pelno registravimą.Pagal nurodytą pavyzdį VSS „B“ turėtų užpildyti duomenų įvedimo formas apie ilgalaikio materialiojo turto nerealizuoto pelno atkūrimą, nurodydamas informaciją apie tai, kaip VSS „B“ apskaitoje užregistravo ilgalaikio materialiojo turto nusidėvėjimą (VSS „B“ ilgalaikio materialiojo turto nusidėvėjimas iki nurašymo D Nusidėvėjimo sąnaudos 50 eurų, K Ilgalaikio materialiojo turto sukaupta amortizacijos suma 50 eurų) ir ilgalaikio materialiojo turto nurašymą (VSS „B“ savo apskaitoje nurašė ilgalaikį materialųjį turtą į sąnaudas D Sąnaudos 750 eurų, K Ilgalaikio materialiojo turto įsigijimo savikaina 800 eurų, K Ilgalaikio materialiojo turto sukaupta nusidėvėjimo suma 50 eurų), ir pateikdamas duomenų įvedimo formose informaciją apie tai, kokia operacija turėtų būti užregistruota, jeigu turtas nebūtų parduotas (Nusidėvėjimas: D Nusidėvėjimo sąnaudos 100 eurų, K Ilgalaikio materialiojo turto nusidėvėjimas 100 eurų; Nurašymas: D Sąnaudos 600 eurų, K Ilgalaikio materialiojo turto įsigijimo savikaina 1000 eurų, D Ilgalaikio materialiojo turto sukaupta nusidėvėjimo suma 100 eurų + 300 eurų = 400 eurų), teikdamas duomenų įvedimo formose informaciją apie grupės ilgalaikio materialiojo turto nerealizuoto pelno registravimą. |
| E44 | Nerealizuotas pelnas (nuostolis): biologinis turtas | Informaciją teikia tik tie VSS, kurie nuo metų, nuo kurių VSS pradėjo taikyti VSAFAS, sausio 1 d. yra įsigiję iš kitų VSS biologinio turto, kurį kitas VSS pardavė su pelnu (nuostoliu).Pavyzdys:VSS „A“ apskaitoje ataskaitiniais metais registruoto biologinio turto įsigijimo savikaina – 1000 eurų, sukaupta biologinio turto nuvertėjimo suma – 300 eurų. Tarkime, kad:1) Šį biologinį turtą ataskaitiniais metais VSS „A“ pardavė VSS „B“ už 800 eurų. Sudarant KFAR, turi būti eliminuojamos tiek pirkimo, tiek pardavimo tarp VSS operacijos. Todėl derinti VSS „A“ tarpusavio operacijų derinimo duomenų įvedimo formose teikia sumos, kuri buvo gauta už parduotą biologinį turtą, detalizavimo duomenis ir VSS „B“ teikia biologinio turto įsigijimo savikainos pagal biologinio turto grupes detalizavimo duomenis. 2) Ataskaitiniais metais VSS „B“ nurašė ataskaitiniais metais pirktą iš VSS „A“ biologinį turtą į sąnaudas.Sudarant KFAR, biologinis turtas turėtų būti rodomas taip, lyg biologinį turtą toliau į apskaitą trauktų VSS „A“ (nebūtų įvykęs pardavimas tarp VSS). Todėl VSS „B“ turi pateikti informaciją apie vėlesnes su biologinio turto apskaita susijusias operacijas (pvz., biologinio turto nurašymas, perdavimas, pardavimas, nuvertėjimas) taip, kaip jis jas užregistravo savo apskaitoje, teikdamas duomenų įvedimo formose informaciją apie biologinio turto nerealizuoto pelno atkūrimą (VSAKIS šios operacijos turi būti atkuriamos), taip pat turi pateikti informaciją, kaip tokia pati informacija turėtų būti užregistruota, jeigu turtas nebūtų buvęs parduotas (naudojant pardavimo metu VSS „A“ pateiktą informaciją), t. y. kokia operacija būtų užregistruota, jeigu biologinį turtą būtų toliau į apskaitą traukęs VSS „A“, teikdamas duomenų įvedimo formose informaciją apie grupės biologinio turto nerealizuoto pelno registravimą.Pagal nurodytą pavyzdį VSS „B“ turėtų užpildyti duomenų įvedimo formas apie biologinio turto nerealizuoto pelno atkūrimą, nurodydamas informaciją apie tai, kaip VSS „B“ apskaitoje užregistravo biologinio turto nurašymą (VSS „B“ savo apskaitoje nurašė biologinį turtą į sąnaudas D Sąnaudos 800 eurų, K Biologinio turto įsigijimo savikaina 800 eurų), ir užpildydamas formas apie tai, kokia operacija turėtų būti užregistruota, jeigu turtas nebūtų parduotas (D 8 Sąnaudos 700 eurų, K Biologinio turto įsigijimo savikaina 1000 eurų, D Biologinio turto sukaupta nuvertėjimo suma 300 eurų), teikdamas duomenų įvedimo formose informaciją apie grupės biologinio turto nerealizuoto pelno registravimą. |
| E45 | Investicijos į kontroliuojamus subjektus | Duomenys apskaičiuojami pagal kelių VSS pateiktą finansinių ataskaitų rinkinio duomenų informaciją.Eliminuojamos kontroliuojančiojo VSS grupės investicijos į konsoliduojamus VSS ir VSS grupei tenkanti konsoliduojamų VSS grynojo turto dalis. Pavyzdys. VSS „A“ įsigijo viešosios įstaigos „B“, kuri yra VSS, nuosavybės vertybinių popierių, suteikiančių 60 proc. balsų visuotiniame dalininkų susirinkime, už 100 000 eurų. Įsigijimo momentu viešosios įstaigos „B“ grynasis turtas buvo 120 000 eurų (dalininkų kapitalas buvo 10 000 eurų, rezervai 20 000 eurų, nuosavybės metodo įtaka 1 000 eurų, sukauptas perviršis 91 000 eurų).Prestižo skaičiavimas:Investicijos įsigijimo savikaina – įsigytas grynasis turtas = 100 000 eurų – (120 000 eurų \* 60 proc.) = 28 000 eurųInvesticijos į kontroliuojamus VSS eliminavimo operacijos:D Prestižas 28 000 eurųK Investicijos įsigijimo savikaina 100 000 eurųD Dalininkų kapitalas10 000 eurų \* 60 proc. = 6 000 eurųD Rezervai 20 000 eurų \* 60 proc. = 12 000 eurųK Nuosavybės metodo įtaka 1 000 eurų \* 60 proc. = 600 eurųD Sukauptas perviršis91 000 eurų \* 60 proc. = 54 600 eurų |
| E46 | Mažumos dalis | Duomenys apskaičiuojami pagal kelių VSS pateiktą finansinių ataskaitų rinkinio duomenų informaciją.Pagal faktinius ataskaitinio laikotarpio duomenis apskaičiuojama konsoliduojamų VSS mažumos dalis, proporcinga prie VSS grupės nepriklausančių konsoliduojamo VSS dalininkų įnašų ir (arba) balsų visuotiniame susirinkime daliai. Pavyzdys. VSS „A“ įsigijo viešosios įstaigos „B“, kuri yra VSS, nuosavybės vertybinių popierių, suteikiančių 60 proc. balsų visuotiniame dalininkų susirinkime, už 100 000 eurų. Įsigijimo momentu viešosios įstaigos „B“ grynasis turtas buvo 120 000 eurų (dalininkų kapitalas buvo 10 000 eurų, rezervai 20 000 eurų, nuosavybės metodo įtaka 1 000 eurų, sukauptas perviršis 91 000 eurų).Mažumos dalies skaičiavimas:Įsigytos įstaigos grynasis turtas įsigijimo momentu \* mažumos dalies balsų sk. = 120 000 eurų \* (100 proc. – 60 proc.) = 48 000 eurų |
| E47 | Prestižas | Duomenys apskaičiuojami pagal kelių VSS pateiktą finansinių ataskaitų rinkinio duomenų informaciją.Prestižo įsigijimo savikaina yra apskaičiuojama kaip investuotojo sumokėtos kainos ir investuotojui tenkančios įsigytojo subjekto tikrąja verte įvertintų turto ir įsipareigojimų skirtumo dalies vertės skirtumas.Pavyzdys. VSS „A“ įsigijo viešosios įstaigos „B“, kuri yra VSS, nuosavybės vertybinių popierių, suteikiančių 60 proc. balsų visuotiniame dalininkų susirinkime, už 100 000 eurų. Įsigijimo momentu viešosios įstaigos „B“ grynasis turtas buvo 120 000 eurų (dalininkų kapitalas buvo 10 000 eurų, rezervai 20 000 eurų, nuosavybės metodo įtaka 1 000 eurų, sukauptas perviršis 91 000 eurų).Prestižo skaičiavimas:Investicijos įsigijimo savikaina – įsigytas grynasis turtas = 100 000 eurų – (120 000 eurų \* 60 proc.) = 28 000 eurųPrestižas turi būti amortizuojamas per nustatytą jo naudingo tarnavimo laiką, dažniausiai per 5 metus nuo pirminio pripažinimo, tačiau išskirtiniais atvejais gali būti nustatomas ilgesnis prestižo naudingo tarnavimo laikas, bet ne ilgesnis kaip 15 metų:D Finansinės investicinės veiklos sąnaudosK Prestižo sukaupta amortizacijos sumaNe rečiau kaip kartą per metus turi būti nustatoma, ar nėra prestižo nuvertėjimo požymių. Prestižo nuvertėjimas yra vertinamas kartu su kontroliuojamo ar asocijuotojo subjekto įplaukų duodančiu turtu:D Finansinės investicinės veiklos sąnaudosK Prestižo sukaupta nuvertėjimo sumaNurašius prestižą, pripažįstamos finansinės investicinės veiklos sąnaudos:D Finansinės investicinės veiklos sąnaudosD Prestižo sukaupta amortizacijos sumaD Prestižo sukaupta nuvertėjimo sumaK Prestižo įsigijimo savikaina |

**Nederinamų operacijų, atliekamų darant dvejybinį įrašą, duomenų įvedimo formų sąrašas\***

| **Nr.** | **Duomenų įvedimo formos kodas** | **Duomenų įvedimo formos pavadinimas** |
| --- | --- | --- |
|  | D-E13-H-ZF | Finansavimo pajamų eliminavimo informacija |
|  | D-E13-I-ZF | Finansavimo sumų sumažėjimo dėl turto pardavimo eliminavimo informacija |
|  | D-E13-J-ZF | Finansavimo sumų sumažėjimas dėl jų panaudojimo savo veiklai eliminavimo informacija |
|  | D-E13-K-ZF | Finansavimo sumų sumažėjimas dėl jų perdavimo ne VSS eliminavimo informacija |
|  | D-E13-L-ZF | Sukauptų finansavimo pajamų eliminavimo informacija |
|  | D-E13-O-ZF | Pergrupuotų finansavimo sumų eliminavimo informacija |
|  | D-E13-P-ZF | Informacija apie gautų finansavimo sumų iš kitų šaltinių likutį ataskaitinio laikotarpio pabaigoje  |
|  | D-E13-R-ZF | Informacija apie išankstinių apmokėjimų VSS pavedimams vykdyti, perduotų subjektams, kurie iki ataskaitinio laikotarpio buvo ne VSS, likutis |
|  | D-E13-S-ZF | Informacija apie išankstinių apmokėjimų VSS pavedimams vykdyti, perduotų subjektams, kurie ataskaitiniu laikotarpiu tapo ne VSS |
|  | D-E38-A-ZF | Išankstinių apmokėjimų už nematerialųjį ir ilgalaikį materialųjį turtą nuvertėjimo eliminavimo informacija |
|  | D-E38-B-ZF | Visų gautinų sumų ir išankstinių apmokėjimų nuvertėjimo sąnaudų (pagrindinė veikla) eliminavimo informacija |
|  | D-E38-C-ZF | Išankstinių mokėjimų už finansinį turtą ir išankstinių apmokėjimų (išskyrus IMT, NT, BT) eliminavimo informacija |
|  | D-E38-D-ZF | Išankstinių apmokėjimų už biologinį turtą nuvertėjimo eliminavimo informacija |
|  | D-E38-E-ZF | Gautinų sumų nuvertėjimo eliminavimo informacija |
|  | D-E38-F-ZF | Gautinų mokesčių sumų nuvertėjimo eliminavimo informacija ataskaitinio laikotarpio pabaigoje |
|  | D-E38-G-ZF  | Gautinų socialinių įmokų sumų nuvertėjimo eliminavimo informacija ataskaitinio laikotarpio pabaigoje |
|  | D-E39-A-ZF | Atidėjinių eliminavimo informacija |
|  | D-E39-B-ZF | Atidėjinių, susijusių su išmokomis kitiems VSS, sąnaudų eliminavimo informacija |
|  | D-E40-A-ZF | Investicijų, laikomų iki išpirkimo, eliminavimo informacija |
|  | D-E40-B-ZF | Išleistų vekselių ir gautų paskolų eliminavimo informacija |
|  | D-E40-C-ZF | Kitų ne nuosavybės vertybinių popierių (laikomų iki išpirkimo) eliminavimo informacija |
|  | D-E40-D-ZF | Kitų ne nuosavybės vertybinių popierių eliminavimo informacija |
|  | D-E40-E-ZF | Investicijų, laikomų parduoti, eliminavimo informacija |
|  | D-E40-F-ZF | Išleistų obligacijų, apskaitomų tikrąja verte eliminavimo informacija  |
|  | D-E40-G-ZF | Finansinės ir investicinės veiklos pajamų ir sąnaudų eliminavimo informacija |
|  | D-E40-H-ZF | Kitų ilgalaikių gautinų sumų įsigijimo savikainos ir balansinės vertės skirtumo eliminavimo informacija  |
|  | D-E41-A-ZF | Atsargų operacijų atstatymo dėl nerealizuoto pelno/nuostolio eliminavimo informacija |
|  | D-E41-B-ZF | Atsargų operacijų grupės operacijų apskaitymo dėl nerealizuoto pelno/nuostolio eliminavimo informacija |
|  | D-E41-C-ZF | Atsargų operacijų (pajamų ir sąnaudų) atstatymo dėl nerealizuoto pelno/nuostolio eliminavimo informacija |
|  | D-E41-D-ZF | Atsargų operacijų (pajamų ir sąnaudų) grupės operacijų apskaitymo dėl nerealizuoto pelno (nuostolio) eliminavimo informaciją |
|  | D-E42-A-ZF | Nematerialaus turto operacijų atstatymo dėl nerealizuoto pelno/nuostolio eliminavimo informacija |
|  | D-E42-B-ZF | Nematerialaus turto operacijų grupės operacijų apskaitymo dėl nerealizuoto pelno/nuostolio eliminavimo informacija |
|  | D-E42-C-ZF | Nematerialaus turto operacijų (pajamų ir sąnaudų) atstatymo dėl nerealizuoto pelno / nuostolio eliminavimo informacija |
|  | D-E42-D-ZF | Nematerialaus turto operacijų (pajamų ir sąnaudų) grupės operacijų apskaitymo dėl nerealizuoto pelno (nuostolio) eliminavimo informacija |
|  | D-E43-A-ZF | Ilgalaikio materialaus turto operacijų atstatymo dėl nerealizuoto pelno (nuostolio) eliminavimo informacija |
|  | D-E43-B-ZF | Ilgalaikio materialiojo turto operacijų grupės operacijų apskaitymo dėl nerealizuoto pelno/nuostolio eliminavimo informacija |
|  | D-E43-C-ZF | Ilgalaikio materialiojo turto operacijų (pajamų ir sąnaudų) atstatymo dėl nerealizuoto pelno (nuostolio) eliminavimo informacija |
|  | D-E43-D-ZF | Ilgalaikio materialiojo turto operacijų (pajamų ir sąnaudų) grupės operacijų apskaitymo dėl nerealizuoto pelno (nuostolio) eliminavimo informacija |
|  | D-E43-E-ZF | Ilgalaikio materialiojo turto tikrosios vertės operacijų atstatymo dėl nerealizuoto pelno/nuostolio eliminavimo informacija |
|  | D-E43-F-ZF | Ilgalaikio materialiojo turto tikrosios vertės grupės operacijų apskaitymo dėl nerealizuoto pelno/nuostolio eliminavimo informacija |
|  | D-E44-A-ZF | Biologinio turto operacijų atstatymo dėl nerealizuoto pelno/nuostolio eliminavimo informacija |
|  | D-E44-B-ZF | Biologinio turto grupės operacijų apskaitymo dėl nerealizuoto pelno/nuostolio eliminavimo informacija |
|  | D-E44-E-ZF | Biologinio turto operacijų (pajamų ir sąnaudų) atstatymo dėl nerealizuoto pelno/nuostolio eliminavimo informacija |
|  | D-E44-F-ZF | Biologinio turto operacijų (pajamų ir sąnaudų) grupės operacijų apskaitymo dėl nerealizuoto pelno/nuostolio eliminavimo informacija |

\* E45, E46, E47 nederinamų operacijų grupių duomenų įvedimo formos nepateikiamos, nes duomenys jose ne įvedami, o apskaičiuojami pagal kelių VSS pateiktą finansinių ataskaitų rinkinio duomenų informaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_